**Г О Д И Ш Е Н П Л А Н**

на

**Народно Читалище „Ралю Т. Кехайов-1929 год.”с.Просеник**

**за 2020 год.**

**Основни задачи**

* Читалището да се превърне в комплексен център, ръководител и кординатор на цялата културна дейност в селото.
* Да се работи за максималното включване на учениците и младежите във всякакви мероприятия запланувани от читалището.
* Да се продължи работата по издирване и популяризиране на местния фолклор-традиции, обичай,легенди и предания.

**Обслужване на читатели под 14 години**

* Да се организират различни мероприятия за популяризирането на книгите като: -литературни и колективни четения, разходки из библиотеката и др.
* Да се запознават новите читатели със Молбата на книгата и правилата за ползване на библиотечните документи.
* Да се подготвят препоръчителни списъци с допълнителна литература за извън класно четене по класове съвместно със класните ръководители.

**Обслужване на читатели над 14 години**

* Тематично да се подреждат кътове по различни тематики касаещи младите хора.
* Да се правят обсъждания на книги от познати автори.
* Да се организират колективни гледания на интересни предавания , филми и др. на мултимедийният екран.

**Справочно-библиографска информация**

* Да се следи за закъснели читатели.
* Да се поддържат каталозите.
* Своевременно да се прочиства фонда от физически похабени и остарели по съдържание книги.
* Търсене на нови форми и методи за опазване и обогатяване на библиотечния фонд.
* Групови и индивидуални обучения за работа с компютри.

**Културен календар**

* Читалището да допринесе за още по-голяма тържественост при провеждането на местните празници и обичай.
* Да се набележат нови форми на културно-масова работа с оглед ангажиране на повече читалищни дейци.
* През цялата година да се поддържат кътове и витрини за бележити дати и кръгли годишнини.
* По случай годишнина от рождението на Христо Ботев – да се подготви презентация и се изнесе пред учениците от прогимназиалния курс.
* Колективното четене и драматизации на приказки от Братя Грим и Андерсен с децата от ДГ” Снежанка”.
* Да се отбележи 80 годишнината от рождението на Недялко Йорданов, български поет и драматург –като се пропагандира неговото творчество .
* Гледане и слушане на детски филмчета и песнички на мултимедийният екран с децата от ДГ и началния курс.
* Поетична вечер „С басните на Лафонтен и Михайловски”- с ученици от началния курс.
* 125 г. от рождението на Гео Милев, български поет и публицист –да се обсъди неговото творчество със учениците от прогимназиалните класове.
* Съвместно със комитета на жените да се организира и проведе народният обичай „Бабинден”- да се направи изложба от саморъчно изработени предмети под наслов”С душа, ръце и сърце”.
* По случай годишнината от обесването на Васил Левски –да се подготви презентация и рецитал със стихове посветени на Апостола.
* „Нека се обичаме” –тържество посветено на любовта и виното „Трифон Зарезан” и „Свети Валентин”.
* Деня на самодееца да се отбележи със възстановка на народния обичай ”Седянка”.
* Съвместно със ДГ да се подготви посрещането на баба Марта. В читалището да се поканят деца сами да си изработят и украсят мартеници, да се направи изложба.
* По-случай 100 г. от рождението на Леда Милева, българска писателка и преводачка-колктивно четене на стихове и приказки от книжката,,Разкажете ми приказка”.
* 120 г. от смъртта на Капитан Петко войвода, български хайдутин, революционер и национален герой -да се подготви презентация .
* Съвместно със учениците от горните класове да се подготви литературна вечер посветена на творчеството на Петя Дубарова да се обсъди стихосбирката ”Аз и морето.”
* За празниците „Курбан и Шекер” байрами да се подготвят поздравителни програми за честванията.
* Да се отбележи 130 г. от рождението на Чудомир-Димитър Христов Чорбаджийски, български писател, хуморист и художник
* Славим вас Освободители”! – мултимедийна прожекция и викторина с ученици, посветени на ТРЕТИ март- Националния празник на страната.
* За деня на жената ОСМИ март- да се организира кулинарна изложба от ястия приготвени от жените ,да се поканят и по възрастни жени от селото .
* С учениците от началния курс да се подготвят и представят драматизации на приказките „Сливи за смет” и „Гузен негонен бяга” от Елин Пелин.
* Да се отбележи международния ден на хумора и шегата.
* Международен ден на птиците
* 325 г. от смъртта на Жан дьо Лафонтен, френски поет и баснописец-да се прочетат басни на учениците от началния курс.
* 215 г. от рождението на Ханс Кристиан Андерсен, датски писател –да се разучи и драматизира любима приказка на децата от втори клас.
* Mеждународен ден на здравето. Празник на витамините. Беседа с младежи от селото .
* 80 г. от рождението на Георги Иванов, първият български космонавт, офицер, генерал-лейтенант –кът и мултимедийна прожекция.
* Прожекция на филмчета за влиянието на наркотичните вещества върху човешкия организъм.
* Организиране и провеждане на традиционният празник на селото „Кукери”-за прогонване на злите сили , за плодородие и благоденствие на селото.
* Да се отбележи 100 г. от рождението на Валери Петров, поет, писател, преводач
* „Хей , пролет иде”!- пролетен бал със маски с учениците от началните класове.
* Да се организира съвместно със училището поход до близка местност за опознаване на родния край и запознаване със местностите на селото.
* „Играй,играй Лазаре”- да се организира и проведе пролетния народен обичай „Лазаруване”.
* 90 г. от рождението на Пеньо Пенев, български поет –да се прочетат негови стихове и обсъдят с ученици от седми клас.
* „Цветна феерия“  изложба-конкурс  на цветя с ученици от горните класове.
* Във връзка 170 годишнината от рождението на Иван Минчов Вазов, народен поет, писател и общественик –да се направи кът с негови произведения и се обсъди романа ,,Под игото”с прогимназиалните класове.
* По случай „Великден”- да се поканят желаещи деца в библиотеката и съвместно да боядисват и украсяват великденски яйца, да се подреди изложба под наслов ”Чук, чук , яйчице”.
* По- случай празника да се подготви програма от всички класове и от децата на детската градина.
* За деня на хумора и шегата да се направи литературна вечер –разкажи ми интересна приказка и хумореска научена от баба и дядо.
* Да се вземе участие в провеждането на празника на Общината.
* Във връзка със седмицата на детската книга и изкуствата за деца и юноши съвместно с училището да се набележат различни мероприятия за провеждането:

**-** базар на книгата

- cцена на талантите

**-** рисунка върху асфалт – на тема „Детство без граници”.

**-** парад на хвърчила- на стадиона.

* За деня на Славянската Писменост и Култура 24 МАЙ – да се подготви програма съвместно с учениците отУчилището и децата от ДГ.
* Да се вземе участие в подготовката и провеждането на събора на селото.
* Откриване на лятна читалня с детско утро „Здравей наше лято”.
* Международен ден на детето- Конкурс „Просеник търси своите таланти”
* 2 ЮНИ – ден на Христо Ботев и на загиналите за свободата и независимостта на Р. България- поднасяне на венци и цветя пред двата паметника .
* Да се проведе детски празник в „Края на учебната година „ с учениците от началните класове и техните преподаватели.
* Летни занимания в библиотеката:

**-** Прожекции на филми по мултимедийният екран.

**-** Съвместно четене на приказки и енциклопедии.

**-** Свободни занимания/ рисуване, танци, редене на пъзели и други игри/.

**-** Изработване на различни макети от подръчни материали и подредба на изложби.

**-** Подреждане и запознаване с изкуството икебана.

Да се отбележи 125 г. от смъртта на Петко Рачев Славейков, български поет, фолклорист и обществен деец – и се пропагандира творчеството му.

* Да се прожектират презентации по повод годишнините от Съединението и Обединението на България.
* Да се продължи дейността на клуба „ Приятел на книгата” – да се превличат нови приятели.
* Да се вземе участие с материали и др. за откриването на учебната година.
* На гости на баба и дядо - Международен ден на възрастните хора
* 90 г. от рождението на Антон Дончев,български писател –да се обсъди романа ,,Време разделно.”
* Открит урок посветен на Първи ноември – „Ден на народните будители“ – в библиотеката.

Да се проведе” Деня на християнското семейство”- да се поканят по възрастни жители от селото.

По случай 100 г. от рождението на Джани Родари, италиански писател, автор на детска литература-да се обсъди книгата,,Приказки по телефона”с учениците от началните класове.

140 г. от рождението на Йордан Йовков, български писател и драматург-да се проведе литературна вечер с учениците от осми клас.

Как празнуват Коледа по света“ – презентация в библиотеката за ученици от   началните класове.

* Да се организира и проведе народния обичай „Коледуване” с младежите.
* ”Зимна приказка” – детско шоу с Дядо Коледа за най-малките   жители на с.Просеник.
* През цялата година да се следят и отбелязват кръгли годишнини на наши и чужди писатели , да се дискутира творчеството им , да се правят кътове с произведения, да се направи обсъждане на книга от известен автор, за целта предварително да се предостави за четене на по-голям брой читатели.

Културния календар може да подлежи на допълване и промяна във времето!

**Изготвил: Читалищен секретар**

**/ Д. Димитрова/**